06/03/2020 | Administración LocalMunicipal
O Pino
Bases para a contratación laboral temporal dun peón xardineiro e dun albanel oficial 2ª

Mediante a Resolución de Alcaldía núm.47/2020 do 3 de marzo de 2020, foron aprobadas as seguintes Bases reguladoras do procedemento de selección mediante concurso-oposición, dun peón xardineiro e dun albanel oficial 2ª en réxime de persoal laboral temporal, a xornada completa, mediante a modalidade de contrato por obra ou servizo determinado. Procédese a publicar ditas bases, cuxo contido é o que de seguido se indica, facendo constar que o prazo de presentación de solicitudes será de tres (3) días hábiles, contados desde o día seguinte ao da publicación destas bases no Boletín Oficial da Provincia da Coruña. É obxecto desta convocatoria a contratación laboral temporal a tempo completo, na modalidade de “obra ou servizo determinado” e utilizando o concurso-oposición como sistema de selección, dun peón xardineiro e dun albanel oficial 2ª No caso do peón xardineiro son funcións propias deste posto de traballo as actuacións e realización dos traballos que se lle encomenden encamiñados a tarefas de limpeza de rúas, parques, xardíns, prazas, etc, cuxo fin e manter limpo de lixo o centro urbano do município. No caso do posto de albanel oficial 2ª son as encamiñadas á realización de pequenos arranxos de infraestruturas municipais. MODALIDADE DE CONTRATO: Contrato de duración determinada a tempo completo por obra ou servizo determinado. XORNADA: 40 horas prestadas semanalmente cos descansos que establece a Lei (100%). DURACIÓN: Os contratos de traballo terán unha duración desde a data de contratación ata o 31 de decembro de 2020. RETRIBUCIÓNS: As retribucións dos postos de traballo convocados serán as seguintes: 1.434,85 euros/bruto/mensuais (incluída a parte proporcional da paga extra). Para ser admitidos ás probas selectivas de acceso á devandita praza os aspirantes deberán reunir os seguintes requisitos: a) –Ter cumpridos os 16 anos de idade. b) Estar en posesión do certificado de escolaridade ou equivalente. c) –Ser español sen prexuízo do establecido na Lei 17/1993, de 23 de decembro, e na L. O. 4/2000, de 11 de xaneiro. d) –Non padecer enfermidade ou defecto psíquico ou físico que impida ou dificulte o desenvolvemento das funcións ou tarefas correspondentes ó posto de traballo ó que se opte. e) –Non ter sido separado mediante expediente disciplinario do servizo de calquera das Administracións Públicas, nin estar inhabilitado por sentencia firme para o exercício das funcións públicas. f) –Non estar incurso en causas de incompatibilidade ou de incapacidade de conformidade co disposto na Lei 53/1984, do 26 de decembro, de incompatibilidades do persoal ao servizo das Administracións Públicas. g) –O coñecemento do idioma galego acreditarase mediante diploma, - CELGA 2 -, certificado ou curso homologado polo órgano competente en matéria de política linguística, e, no seu defecto, mediante proba que se lle realizará ao aspirante na que amose o seu coñecemento da língua galega, e que será cualificada como apto ou non apto. Serán requisitos específicos en aplicación do disposto no artigo 56.3 da Lei 7/2007, de 12 de abril, do Estatuto Básico do Empregado Público os seguintes: - 1 ano de experiencia en posto similar. Os anteriores requisitos, deberanse posuír con referencia ó último día do prazo de presentación de solicitudes e gozar dos mesmos durante o proceso selectivo.1.- As solicitudes para participar no processo selectivo axustaranse ó modelo que figura no Anexo I desta convocatoria, e deberá presentarse no Rexistro Xeral do Concello de O Pino no prazo de 3 días hábiles, contados dende o seguinte ó da publicación da convocatoria da respectiva praza no BOP da Coruña, sen prexuízo de que a efectos meramente informativos se decida a súa publicación na páxina web municipal https://opino.gal/As solicitudes poderá presentarse por calquera dos medios establecidos no artigo 16 da Lei 39/2015, do 1 de outubro, de Procedemento Administrativo Común das Administracións Públicas, Neste caso, o solicitante deberá remitir a solicitude mediante correo electrónico correo@opino. gal no mesmo día de presentación. Non serán admitidas aquelas solicitudes que sexan recibidas no Concello fora do prazo establecido.2.- Á instancia unirase inescusablemente: – Copia cotexada do Documento Nacional de Identidade. – Copia cotexada do certificado de escolaridade ou título equivalente. – Copia cotexada de tódolos documentos xustificativos dos méritos que se aleguen, pois non se tomarán en conta nin serán avaliados aqueles que non queden debidamente acreditados en tódolos seus extremos no momento da presentación da instancia. – Copia cotexada do título de coñecemento do idioma galego - Celga 2 -, de ser o caso. Os aspirantes quedan vinculados ós datos que fagan constar nas súas solicitudes, podendo demanda-la súa modificación mediante escrito motivado, dentro do prazo establecido para a presentación de solicitudes, transcorrido o cal non se admitirá ninguna petición desta natureza. No caso de que os aspirantes se presenten ás dúas prazas de posto de traballo convocadas, non será necesario presentar outra vez a documentación xeral (DNI, certificado escolaridade e Celga 2), pero sí a documentación acreditativa de méritos correspondente á praza a que opta.1.– Rematado o prazo de presentación de solicitudes o Alcalde/Presidente do Concello ditará resolución, aprobando a lista de aspirantes admitidos e excluídos, que se publicará no Taboleiro de Anuncios da Casa do Concello ( e sen prexuízo de que a efectos meramente informativos se poida publicar na páxina web do Concello). 2. Os aspirantes excluídos, así como os omitidos na relación de admitidos ou excluídos disporán dun prazo de 2 días hábiles contado a partires do seguinte ó da publicación da resolución no Taboleiro de Anuncios do Concello, para subsanalos defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos da realización das probas. De non se presentaren reclamacións dentro deste prazo, a relación de admitidos elevarase a definitiva. No caso de que fosen admitidos tódolos aspirantes presentados, poderá ditarse directamente a lista definitiva de admitidos. Na mesma resolución o Alcalde/Presidente determinará a composición e a data de reunión do Tribunal cualificador, así como a data e hora de realización das probas, que será igualmente publicada no Taboleiro de Anuncios da Casa do Concello ( e sen prexuízo de que a efectos meramente informativos se poida publicar na páxina web do Concello). 1.- O Tribunal Cualificador estará composto polos seguintes membros titulares ou suplentes que poderán intervir indistintamente: - Presidente: Un funcionario ou empregado en réxime persoal laboral fixo dunha administración local ou doutra administración. - Secretaria/o: a/o da Corporación ou funcionário en quen delegue (que actuará com voz pero sen voto). - Vogais: Tres funcionarios ou empregados en réxime persoal laboral fixo designados pola Alcaldía.2.- Os membros do Tribunal absteranse de intervir e comunicaranllo á autoridade convocante cando concorra algunha das circunstancias previstas no artigo 23 da Lei 40/2015, do 1 de outubro, do Réxime Xurídico do Sector Público, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria.3.- O tribunal non poderá constituírse nin actuar sen a asistencia de alomenos tres dos seus membros). En todo caso, será precisa a asistencia do Presidente o do Secretario.4.- O tribunal poderá dispor a incorporación de asesores especialistas para as probas que estime pertinentes, e estes, que actuarán con voz pero sen voto, limitaranse unicamente ó exercicio das súas especialidades técnicas, en base exclusivamente ás cales colaborarán co órgano de selección.5.- O tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases.6.- A Alcaldía/Presidencia resolverá dacordo coa proposta do Tribunal, que terá carácter vinculante. O sistema de selección será o de concurso-oposición, e constará de dúas fases: Esta fase será previa á de oposición, e, non tendo carácter eliminatorio, os puntos obtidos na mesma non poderán terse en conta para supera-los exercicios da fase de oposición. O Tribunal non poderá avaliar o non alegado e acreditado polos aspirantes nos documentos achegados no momento de presenta-las solicitudes ás probas selectivas. Por servizos prestados en postos similares na Administración Pública ou en empresas privadas: 0,20 puntos/mes. Non se computarán os períodos de tempo inferiores a 1 mes, considerándose a estes efectos os meses de 30 días. Como máximo poderán alcanzarse por experiencia profesional un máximo de 4 puntos. Acreditarase mediante informe da vida laboral ao que se lle deberán xuntar os oportunos contratos de traballo, ou certificación expedida pola Administración Pública ou empresa onde se prestaron os servizos. Na dita documentación deberá quedar acreditado a equivalencia entre os postos desempeñados cos da presente convocatoria. O tribunal non valorará aquelas contratacións onde non estivera fehacientemente acreditada a data de inicio e fin dos traballos efectivamente realizados. Valoraranse os cursos de formación e perfeccionamento sobre materias directamente relacionadas coas funcións propias das prazas convocadas, acreditados con certificación ou diploma, dacordo coa seguinte puntuación: – Por cada curso de ata 30 horas: 0,20 puntos – Por cada curso de 31 a 100 horas lectivas: 0,30 puntos – Por cada curso de 101 a 200 horas lectivas: 0,40 puntos. – Por cada curso de máis de 201 horas lectivas: 0,50 puntos. Como máximo poderán acadarse por formación un máximo de 2 puntos, para o cal presentarase certificación ou diploma expedido polo ente organizador ou impartidor do curso, no que deberá constar expresamente o número de horas do mesmo e un resumo das materias impartidas. Comprenderá un só exercicio e será obrigatorio e eliminatorio para os aspirantes. Consistirá na realización dun cuestionario tipo test con 20 preguntas, relacionadas cos coñecementos sobre o ámbito Territorial de actuación e coas tarefas a realizar no posto de traballo convocado. Este exercício será cualificado cunha puntuación máxima de 12 puntos, sendo imprescindible como mínimo obter unha puntuación de 6 puntos. As preguntas do exame contarán con 3 respostas alternativas, das cales 1 será a correcta. Cada resposta correcta sumará 0,60 puntos e cada resposta errónea restará 0,10 puntos. A puntuación total de cada aspirante virá determinada pola suma dos puntos acadados nas dúas fases. No caso de empate nas puntuacións atenderase, en primeiro lugar, a que acredite maior experiencia. De persistir o empate atenderase a que obteña maior puntuación no apartado de cursos de formación e perfeccionamento, e de persistir, a maior puntuación no exame teórico. O tribunal publicará a relación de aprobados por orde de puntuación no taboleiro de anuncios do Concello e na páxina web do Concello https://opino.gal/, e elevará dita relación ao órgano municipal competente, quen aprobará a relación de candidatos que superaron o concurso.1.- Rematada a cualificación dos aspirantes (a puntuación final do proceso será a resultante de sumar ás puntuacións obtidas na fase de oposición e na fase de concurso) o Tribunal formará a relación de aprobados pola orde de puntuación final obtida, non podendo rebasar estes o número de prazas convocadas e faraa pública no Taboleiro de Anuncios do Concello ( e sen prexuízo de que a efectos meramente informativos se poida publicar na páxina web do Concello). 2.- Dacordo coa relación, elevarase ó Sr. Alcalde, ademáis da acta da sesión, a proposta de designación dos aspirantes aprobados. Na acta da sesión, incluirase unha relación dos aspirantes que non foran incluídos na relación de aprobados e proposta de designación, co fin de que, se por calquera circunstancia algún aspirante incluído nesta non fora nomeado, poderían selo, pola orde de puntuación obtida no proceso de selección para ser utilizada ata o remate do contrato laboral da persoa seleccioanda, como reserva (sempre respectando a orde da lista), para cubrir situacións de renuncia voluntaria, procesos de incapacidade temporal, ou calquera outra circunstancia, nos postos de traballo convocados.1.- Os aspirantes propostos presentarán na Secretaría do Concello, no prazo de 1 día hábil, contados a partir da publicación da relación de aprobados, os documentos seguintes: a) Certificado médico oficial de non padecer enfermidade ou eiva física que impida o normal desenvolvimento das funcións correspondentes á praza á que optou. b) Certificado de conta bancaria. c) Declaración xurada de non ter sido separado, mediante expediente disciplinario, de ninguna administración pública nin estar inhabilitado para o exercício da función pública. d) Declaración xurada de non incorrer en ningún dos supostos de incompatibilidade establecidos na lexislación sobre a materia.1.- Presentada a documentación polos interesados, e sendo a mesma conforme, o Sr. Alcalde procederá á designación dos aspirantes seleccionados e procederá á formalización dos correspondentes contratos laborais.2.- Establécese un período de proba de 15 días, conforme ó artigo 14 do Estatuto de Traballadores. Transcorrido este período se a persoa da que se trate o superase satisfactoriamente, adquirirá plena eficadia o contrato subscrito.3.- Mentres non se formalice o contrato e non se incorpore ó posto de traballo, o aspirane non terá dereito a percepción económica de ningunha clase.4.- Quen sen causa xustificada non concorresse a formalizalo contrato na data sinalada, perderá tódolos dereitos derivados da superación das probas selectivas.1.- A presente convocatoria e as súas bases, e cantos actos administrativos que da mesma se deriven, poderán ser impugnadas polos interesados nos casos e na forma establecida pola Lei 39/2015, do 1 de outubro, do Procedemento Administrativo Común das Administracións Públicas.2.- Así mesmo, poderase interponer recurso potestativo de reposición no prazo dun (1) mes contra as presentes Bases, de acordo aos artigos 123 e 124 da Lei 39/2015, previo á vía xurisdiccional contenciosos-administrativa, na que se poderá interpoñer o recurso contencioso-administrativo previsto na Lei 29/1998 de 13 de xullo, no prazo de dous meses, que se contarán a partir do día seguinte á publicación deste anuncio no BOP da Coruña.3.- No non previsto nas bases será de aplicación a Lei 7/1985, de 2 de abril, de Bases do Réxime Local; o Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, o Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en matéria de Réxime Local; e o Real Decreto Lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores e os pactos de aplicación ao Persoal Funcionario. En O Pino, a 3 de marzo de 2020 O alcalde, Asdo.: Manuel Taboada Vigo D/Dª____________________________________________________________________, con DNI nº____________________, teléfono de contacto/móbil_______________________, e domicilio a efectos de notificación en_____________________ _______________________________________________ PRIMEIRO. Que visto o anuncio publicado no BOP da Coruña nº ______, de data __________________, en relación coa convocatoria para a provisión mediante o sistema de concurso-oposición de persoal laboral temporal de duración determinada a tempo completo para os postos de (Sinale cunha X o que proceda): SEGUNDO. Que reúne todas e cada unha das condicións esixidas nas bases referidas á data de expiración do prazo de presentación das instancias. TERCEIRO. Que declara coñecer as bases xerais da convocatoria para a provisión da praza sinalada, a tempo completo, mediante o sistema de concurso-oposición. CUARTO. Si se adxunta documentación acreditativa para valorar os méritos marcar a correspondente casilla con (X) e cubrir a Relación de méritos alegados que deberán de ser presentados no momento de presentar a solicitude.  Adxunta Relación de Méritos e a correspondente documentación xustificativa. Ademais adxunta a seguinte documentación:  Documento Nacional de Identidade.  Certificado de Escolaridade ou título equivalente.  Celga 2, de ser o caso. Por todo, Que sexa admitida esta solicitude para as probas de selección de persoal. En O Pino, a _____de ______________ de 2020 O/A solicitante, Asdo:____________________________________ De acordo co disposto no artigo 5 da Lei orgânica 15/1999, de protección de datos de carácter persoal, informámolo/a de que os datos persoais facilitados se incorporan e manteñen nun ficheiro de titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na Lei orgânica 15/1999, de protección de datos de carácter persoal. Comunicámoslle que pode exercer os dereitos de acceso, rectificación, cancelación e oposición, na medida en que a lei o permita, dos seus datos, comunicándollo por escrito ó Concello, achegando copoia de documento que acredite a súa identidade. SR. ALCALDE DO CONCELLO DE O PINO Documentación acreditativa que se presena para a avaliación dos méritos. – EXPERIENCIA PROFESIONAL. Servizos prestados.  Aporta 1 Relación de Méritos  Aporta 2 Relación de Méritos  Aporta 3 ou máis Relación de Méritos En ______________________________, a__________ de ______________________de 2020. O/A solicitante, Asdo. _______________________________ SR. ALCALDE DO CONCELLO DE O PINO D/Dª_____________________________________________________________________, con DNI nº ___________________ teléfono de contacto/móbil__________________________________________________________, e domicilio a efectos de notificación_____________________________________________________________________________________________ Non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das Administracións Públicas, nin ter sido separada/o do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme nin encontrarse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que se desempeñaba no caso do persoal laboral. En ______________________, a ________ de _______________2020 O/A solicitante